title: 2010/487/Euratom: A Tanács határozata ( 2009. október 9. ) az Európai Atomenergia-közösség és az Indiai Köztársaság kormánya között a fúziósenergia-kutatás terén folytatandó együttműködésről szóló megállapodás Bizottság általi megkötéséről

text:
               15.9.2010

               HU

               Az Európai Unió Hivatalos Lapja

               L 242/25

         A TANÁCS HATÁROZATA
   (2009. október 9.)
   az Európai Atomenergia-közösség és az Indiai Köztársaság kormánya között a fúziósenergia-kutatás terén folytatandó együttműködésről szóló megállapodás Bizottság általi megkötéséről
   (2010/487/Euratom)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a Bizottság javaslatára,
   mivel:

               (1)

               A Bizottság, a 2008. július 22-i tanácsi irányelvekkel összhangban tárgyalásokat folytatott a fúziósenergia-kutatás terén folytatandó együttműködésről szóló, az Európai Atomenergia-közösség és az Indiai Köztársaság kormánya közötti megállapodásról.

               (2)

               Indokolt jóváhagyni, hogy a Bizottság megkösse a megállapodást,

         A KÖVETKEZŐKÉPPEN HATÁROZOTT:
   Egyetlen cikk
   A Tanács jóváhagyását adja ahhoz, hogy az Európai Atomenergia-közösség és az Indiai Köztársaság kormánya közötti, a fúziósenergia-kutatás terén folytatandó együttműködésről szóló megállapodást a Bizottság az Európai Atomenergia-közösség nevében és annak megbízásából megkösse.
   A megállapodás szövegét csatolták e határozathoz.

      Kelt Brüsszelben, 2009. október 9-én.

            a Tanács részéről

            az elnök

         Å. TORSTENSSON

    ---documentbreak---

               15.9.2010

               HU

               Az Európai Unió Hivatalos Lapja

               L 242/26

         MEGÁLLAPODÁS
   az Európai Atomenergia-közösség és az Indiai Köztársaság kormánya között a fúziósenergia-kutatás terén folytatott együttműködésről
   AZ EURÓPAI ATOMENERGIA-KÖZÖSSÉG (Euratom)
   és
   AZ INDIAI KÖZTÁRSASÁG KORMÁNYA
   (a továbbiakban együtt: a Felek),
   MIVEL a partnerségről és a fejlesztésről szóló, az Európai Közösség és az Indiai Köztársaság között 1993. december 20-én létrejött együttműködési megállapodásban a Felek vállalják, hogy az energia és a környezetvédelem terén előmozdítják az együttműködést,
   AZZAL AZ ÓHAJJAL, hogy tovább ösztönözzék a fúziós energiának, mint környezeti szempontból potenciálisan elfogadható, gazdaságilag versenyképes és gyakorlatilag korlátlan energiaforrásnak a fejlesztését,
   A KÖVETKEZŐKBEN ÁLLAPODTAK MEG:
   I. cikk
   Célkitűzés
   E megállapodás célja, hogy szorosabbá tegye a felek közötti együttműködést a fúziós programjaik által lefedett területeken, a kölcsönös haszon és az általános viszonosság szellemében, azzal a céllal, hogy a fúziósenergia-rendszerhez szükséges tudományos ismereteiket és technológiai képességeiket továbbfejlesszék.
   II. cikk
   Együttműködési területek
   Az e megállapodás szerinti együttműködés az alábbiakra terjedhet ki:

               a)

               tokamakok, beleértve a jelenlegi generáció nagyszabású projektjeit és a következő generációk projektjeihez kapcsolódó tevékenységeket;

               b)

               a tokamakok alternatívái;

               c)

               a mágneses fúziósenergia-technológia;

               d)

               plazmaelmélet és alkalmazott plazmafizika;

               e)

               programpolitikák és -tervek; valamint

               f)

               egyéb területek, amelyekről a felek írásban megállapodnak, feltéve, hogy mindkét fél programjai kiterjednek rájuk.

         III. cikk
   Az együttműködés formái
   (1)   Az e megállapodás szerinti együttműködés lehetséges formái kiterjednek, de nem korlátozódnak az alábbiakra:

               a)

               tudományos és műszaki tevékenységekkel, fejlesztésekkel, gyakorlatokkal és eredményekkel, valamint programpolitikákkal és -tervekkel kapcsolatos információk és adatok cseréje és átadása, beleértve nem nyilvános információknak a VI. és VII. cikkben előírt feltételek szerinti cseréjét;

               b)

               kutatók, mérnökök és egyéb szakemberek megállapodás szerinti időre szóló cseréje azzal a céllal, hogy a VIII. cikkel összhangban kísérletekben, elemzésekben, tervezésben és egyéb kutatási és fejlesztési tevékenységekben vegyenek részt;

               c)

               konferenciák és egyéb találkozók szervezése azzal a céllal, hogy információt cseréljenek a II. cikkben felsorolt területek megállapodás szerinti tárgyköreiben, és meghatározzák, hogy az V. cikkel összhangban milyen együttműködési tevékenységeket célszerű végezni;

               d)

               minták, anyagok, berendezések (műszerek és alkatrészek) kísérleti, vizsgálati és értékelési célú cseréje és átadása a IX. és a X. cikkel összhangban;

               e)

               közös kutatások, projektek vagy kísérletek végrehajtása, beleértve azok közös tervezését, kialakítását és lebonyolítását;

               f)

               adatkapcsolatok – például, de nem kizárólag távadatelemző eszközök – létrehozása; valamint

               g)

               az együttműködés egyéb olyan formái, amelyekről a felek írásban megállapodtak.

         (2)   A felek szükség szerint összehangolják az e határozat hatálya alá tartozó tevékenységeiket más nemzetközi fúziós kutatási és fejlesztési tevékenységekkel, hogy ezek között minél kevesebb átfedés legyen. E megállapodás rendelkezései nem sértik a felek között fennálló vagy később létrejövő együttműködési megállapodásokat.
   IV. cikk
   Koordinációs bizottság és végrehajtó titkárságok
   (1)   A felek koordinációs bizottságot hoznak létre az e megállapodás szerinti tevékenységek összehangolására és felügyeletére. Mindkét fél azonos számban nevez ki koordinációs bizottsági tagokat, és az általa kinevezett tagok közül egyet kijelöl a küldöttség vezetőjéül. A koordinációs bizottság évente, az Indiai Köztársaságban és az Európai Unióban felváltva, vagy megállapodás szerint ettől eltérő helyen és időben ülésezik. Az ülésen a fogadó fél küldöttségének vezetője elnököl.
   (2)   A koordinációs bizottság együttműködési terveket készít, jóváhagyja és figyelemmel kíséri az e megállapodás szerinti tevékenységek előrehaladását. A bizottság továbbá olyan, jövőbeli együttműködési tevékenységeket hangol össze, indítványoz, és hagy jóvá, amelyek a megállapodás hatálya alá tartoznak, tekintettel műszaki értékükre és a bennük megnyilvánuló igyekezetre, hogy a megállapodás szerinti kölcsönös haszon és az általános viszonosság érvényesüljön.
   (3)   A koordinációs bizottság valamennyi döntését közös megegyezéssel hozza.
   (4)   Mindkét fél egy-egy végrehajtó titkárt jelöl ki, aki a koordinációs bizottság ülései közötti időszakokban a nevében eljár az e megállapodás hatálya alá tartozó összes együttműködési kérdésben. A végrehajtó titkárok felelnek az együttműködés mindennapi ügyviteléért.
   V. cikk
   Végrehajtás
   (1)   Mindkét fél megfelelő jogalanyokat jelöl ki az e megállapodás szerinti tevékenységek végrehajtására.
   (2)   Ha a koordinációs bizottság valamely együttműködési tevékenységet jóváhagy, szükség esetén e megállapodás szerinti, annak feltételeire figyelemmel lévő projekttervezetet is jóvá kell hagynia.
   (3)   Minden projekttervezetben fel kell sorolni a projekt végrehajtásával megbízott jogalanyokat, valamint részletesen rendelkezni kell az együttműködési tevékenység végrehajtásáról, így többek között, de nem kizárólag a tevékenység műszaki tartalmáról és ügyviteléről, az alkalmazandó sugármentesítési felelősségről, a nem nyilvános információk cseréjéről, a berendezések cseréjéről, a szellemi tulajdon kezeléséről, az összköltségről, a költségmegosztásról és az ütemtervről, esettől függően.
   VI. cikk
   Az információkhoz való hozzáférés és azok továbbadása
   (1)   Mindkét fél, saját hatályos törvényi és rendeleti rendelkezéseire és e megállapodás rendelkezéseire is figyelemmel, megbízottaival együtt vállalja, hogy a másik fél és annak megbízottai számára hozzáférhetővé teszi a rendelkezésére álló összes olyan információt, amely az e megállapodás szerinti együttműködési tevékenységek végrehajtásához szükséges.
   (2)   A felek előmozdítják az általuk jogszerűen nyilvánosságra hozható, e megállapodás értelmében közösen kifejlesztett, illetőleg átadásra vagy cserére szánt információ minél szélesebb körű terjesztését, a nem nyilvános információk védelmére és az e megállapodás értelmében létrejött vagy átadott szellemi tulajdon védelmére is figyelemmel.
   (3)   Az információnak, amelyet az egyik fél a másik félnek továbbít, a továbbító fél legjobb tudomása és meggyőződése szerint pontosnak kell lennie, a továbbító fél azonban nem szavatolja, hogy az átadott információt az átvevő fél vagy bármely harmadik fél bizonyos módon fel tudja használni vagy alkalmazni tudja. A felek által közösen kifejlesztett információk a felek legjobb tudomása és meggyőződése szerint pontosak. Egyik fél sem szavatolja a közösen kifejlesztett információk pontosságát, sem azt, hogy a felek vagy bármely harmadik fél azokat bizonyos célra fel tudja használni vagy alkalmazni tudja.
   VII. cikk
   Szellemi tulajdon
   Az e megállapodás hatálya alá tartozó együttműködési tevékenységek során keletkezett vagy átadott szellemi tulajdon védelmét és felosztását az A. mellékletben szereplő rendelkezések szabályozzák, amelyek e megállapodás elválaszthatatlan részét képezik, és amelyeket az e megállapodás szerint végzett valamennyi tevékenységre alkalmazni kell.
   VIII. cikk
   Személyzet cseréje
   A személyzetnek e megállapodás szerinti, a felek vagy azok megbízottai közötti cseréjére a következő rendelkezéseket kell alkalmazni:

               a)

               mindkét fél gondoskodik a megállapodás alapján tervezett tevékenységek elvégzéséhez szükséges képességekkel és szaktudással rendelkező képzett személyzet kiválasztásáról. Minden ilyen személyzetcseréről előzetes megállapodást kell kötni, a felek közötti levélváltás formájában, hivatkozva erre a megállapodásra és a szellemi tulajdonnal kapcsolatos vonatkozó rendelkezéseire, továbbá a szóban forgó együttműködési tevékenységre;

               b)

               a felek felelősek a cserében részt vevő saját személyzetük bérezéséért, biztosításáért és járandóságainak kifizetéséért;

               c)

               a felek eltérő megállapodása hiányában a kiküldő fél fedezi a fogadó létesítménybe csere keretében látogató saját személyzetének utazási és megélhetési költségeit;

               d)

               a csere során a fogadó fél gondoskodik a másik fél munkatársainak (és a velük egy háztartásban élő családtagoknak) az elszállásolásáról, a kölcsönös megelégedettséget és a viszonosságot szem előtt tartva;

               e)

               a fogadó fél – saját vonatkozó törvényi és rendeleti rendelkezéseivel összhangban – minden szükséges segítséget megad a személyzetcserében a másik fél részéről részt vevő személyeknek az adminisztratív ügyintézést (például a vízumszerzést) illetően;

               f)

               a felek gondoskodnak arról, hogy a személyzetcsere résztvevői betartsák a fogadó létesítményben érvényes általános munkavédelmi és biztonsági előírásokat; és

               g)

               a felek – saját költségükre – megfigyelhetik a másik fél vizsgálati tevékenységét és elemző munkáját a II. cikkben meghatározott együttműködési területeken. A szóban forgó megfigyelés a személyzet látogatásai útján történhet, és a fogadó fél adott alkalomra szóló előzetes beleegyezéséhez van kötve.

         IX. cikk
   Berendezések, minták stb. cseréje
   Ha az egyik fél vagy annak megbízottja berendezéseket, műszereket, mintákat, alapanyagokat vagy szükséges cserealkatrészeket (a továbbiakban: berendezések stb.) cserél a másik féllel vagy annak megbízottjával, illetőleg ilyet kölcsönöz neki vagy bocsát rendelkezésére, az alábbi rendelkezések alkalmazandók a berendezések stb. szállítására és használatára:

               a)

               a berendezéseket stb. küldő fél a megfelelő műszaki leírással, valamint a műszaki és tájékoztató dokumentációval együtt a lehető legrövidebb időn belül részletes jegyzéket ad át a leszállítandó berendezésekről;

               b)

               az V. cikkben említett projekttervezetben rögzített eltérő megállapodás hiányában az átadott berendezések stb. a küldő fél tulajdonában maradnak, és a koordinációs bizottság által meghatározott időpontban vissza kell szolgáltatni őket a küldő félnek;

               c)

               a berendezések stb. a fogadó létesítményben kizárólag a felek kölcsönös hozzájárulásával helyezhetők üzembe; valamint

               d)

               a fogadó fél biztosítja a berendezések stb. elhelyezéséhez szükséges helyiségeket, továbbá a felek által kölcsönösen elfogadott műszaki követelményeknek megfelelően gondoskodik az elektromos árammal, vízzel, gázzal stb. való ellátásról.

         X. cikk
   Általános rendelkezések
   (1)   A felek saját hatályos törvényi és rendeleti rendelkezéseikre figyelemmel végzik az e megállapodásban szabályozott tevékenységeket, és ezekhez – az előirányzott pénzeszközök rendelkezésre állására is figyelemmel – forrásokat biztosítanak.
   (2)   A felek erre vonatkozó eltérő írásbeli megállapodásának hiányában az e megállapodás szerinti együttműködés költségeit mindig az a fél viseli, amelyiknél a költség keletkezik.
   (3)   Az értelmezéssel vagy végrehajtással összefüggő, a megállapodás kapcsán annak időtartama alatt felmerülő összes kérdést a felek közös megegyezésével kell rendezni.
   (4)   A megállapodás az Euratom tekintetében azokra a területekre alkalmazandó, amelyek az Euratomot létrehozó szerződés hatálya alá tartoznak, továbbá azon országok területére, amelyek teljes jogú társult tagként részt vesznek az Euratom fúziós programjában.
   XI. cikk
   Időtartam, módosítás és megszűnés
   (1)   Ez a megállapodás azon a napon lép hatályba, amelyen a felek írásban értesítik egymást a megállapodás hatálybalépéséhez szükséges belső eljárásaik lezárultáról, és öt (5) évig marad hatályban. A megállapodás hatálya automatikusan további öt (5) évvel meghosszabbodik, kivéve, ha a megállapodás lejárta előtt legalább hat (6) hónappal az egyik szerződő fél írásban értesíti felmondási szándékáról a másik felet.
   (2)   Ez a megállapodás a felek írásos hozzájárulásával módosítható.
   (3)   Az e megállapodás megszüntetésekor vagy lejártakor befejezetlen közös tevékenységek vagy kísérletek egészen befejezésükig továbbra is e megállapodás feltételei szerint folytathatók.
   (4)   E megállapodást és a hatálya alá tartozó projekttervezeteket bármikor felmondhatja a felek bármelyike, ha legalább hat (6) hónappal korábban írásbeli értesítés útján kezdeményezi a megállapodás, illetőleg a projekttervezet megszüntetését. Ez a megszüntetés nem sérti az esetleges jogokat, amelyeket a felek e megállapodás vagy az adott projekttervezet alapján, annak megszűnésének időpontjáig szereztek.
   (5)   Ez a megállapodás két eredeti példányban készült angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven, a szövegek mindegyike egyaránt hiteles.

      Fentiek hiteléül az alulírott meghatalmazottak aláírták ezt a megállapodást.
      Kelt Újdelhiben, a kétezer-kilencedik év november havának hatodik napján.

            az Európai Atomenergia-közösség részéről

         BENITA FERRERO-WALDNER

            az Indiai Köztársaság kormánya részéről

         ANIL KAKODKAR

   A. MELLÉKLET

      SZELLEMITULAJDON-JOGOK

   Az e megállapodás alapján keletkezett vagy átadott szellemi tulajdont az alábbiak szerint kell felosztani:
   I.   Alkalmazási kör

   Ez a melléklet – külön megállapodás hiányában – az e megállapodás hatálya alá tartozó valamennyi együttműködési tevékenységre alkalmazandó.
   II.   Tulajdonjog, jogok felosztása és gyakorlása

   A.   E megállapodás alkalmazásában a szellemi tulajdon jelentése megegyezik a Szellemi Tulajdon Világszervezetének létrehozásáról szóló, 1967. július 14-i stockholmi egyezmény 2. cikkében szereplő meghatározással.
   B.   Ez a melléklet azt tárgyalja, hogy a jogok, előnyök és jogdíjak hogyan osztandók fel a felek között. A felek kölcsönösen biztosítják, hogy a másik fél hozzájusson az e melléklet szerint neki járó szellemitulajdon-jogokhoz. Ez a melléklet másképp nem módosítja vagy sérti az említett jogoknak, előnyöknek és jogdíjaknak valamely szerződő fél és annak állampolgárai közötti felosztását, amely az adott fél jogszabályaiból és joggyakorlatából következik.
   C.   E megállapodás megszüntetése vagy lejárta nem befolyásolja az e melléklet szerinti jogokat és kötelezettségeket.

               1.

               A felek közötti együttműködési tevékenységek esetében a közös kutatásból – azaz a mindkét fél támogatásával folytatott kutatásból – származó szellemi tulajdonról technológiakezelési tervben (TKT) kell rendelkezni az alábbi elvek alapján:

                           a)

                           a felek ésszerű időn belül értesítik egymást minden olyan szellemitulajdon-jogról, amely e megállapodás (vagy hozzá kapcsolódó végrehajtási megállapodások) alkalmazásából származik;

                           b)

                           eltérő megállapodás hiányában a közös kutatás során keletkezett, szellemi tulajdonnal kapcsolatos jogokat és előnyöket bármely szerződő fél területi korlátozás nélkül hasznosíthatja;

                           c)

                           mindkét félnek kellő időben védelmet kell szereznie azon szellemi tulajdonnak, amelynek kapcsolódó jogai és előnyei a TKT alapján őt illetik meg;

                           d)

                           mindkét fél nem kizárólagos, visszavonhatatlan, jogdíjmentes engedéllyel rendelkezik, hogy az e megállapodás alkalmazása során keletkező összes szellemi tulajdont kizárólag kutatási célra felhasználja; és

                           e)

                           azok a vendégkutatók, akik szellemi tulajdon létrehozásában vettek részt, szellemitulajdon-jogok jogosultjai és részesedést kapnak a fogadó intézmény által – saját politikájával összhangban – az említett szellemi tulajdonnal kapcsolatos jogok használatának engedélyezéséből szerzett jogdíjakból. A felek a vendégkutatókat nem részesíthetik saját állampolgáraiknál kedvezőtlenebb elbánásban az említett szellemitulajdon-jogok és jogdíjrészesedések odaítélése tekintetében. Ezenkívül minden, feltalálóként elismert vendégkutatót a fogadó ország állampolgáraival azonos elbánás illet meg a díjak, prémiumok, előnyök és egyéb jutalmak tekintetében, a fogadó intézmény politikájával és a felek vonatkozó jogszabályaival összhangban.

               2.

               A II.D.1. pont szerinti közös kutatáson kívüli együttműködési tevékenységek esetében mindkét szerződő fél – amennyire saját törvényi és rendeleti rendelkezései megkövetelik – minden résztvevőjét felkéri, hogy külön megállapodást írjon alá a közös kutatási tevékenységek végrehajtására és a résztvevők kapcsolódó jogaira és kötelességeire vonatkozóan. A szellemi tulajdon tekintetében e megállapodások általában többek között a tulajdonjoggal, a védelemmel, a kutatási célú felhasználás jogával, a hasznosítással és a továbbadással foglalkoznak, kitérve a közös nyilvánosságra hozatalra, a vendégkutatók jogaira és kötelezettségeire és a vitarendezési eljárásokra is. A megállapodások más kérdésekre – például az új és az előzetes információkhoz való hozzáférésre, az engedélyezésre és a felmutatandó eredményekre – is kitérhetnek.

         E.   Mindkét fél annak elérésére törekszik – megőrizve a megállapodásban érintett területek versenyfeltételeit –, hogy az e megállapodás és az annak értelmében létrejött megállapodások alapján szerzett jogokat birtokosaik úgy gyakorolják, hogy ezzel i. az e megállapodás szerint létrehozott vagy más módon elérhetővé tett információk felhasználására és terjesztésére ösztönözzenek, amennyiben ez összhangban áll az ebben a megállapodásban előírt feltételekkel, az annak IV. szakaszában foglalt rendelkezésekkel, valamint a feleknek az atomenergiát érintő különleges vagy bizalmas információk kezelésére vonatkozó hatályos jogszabályaiban foglalt szabályokka; és ii. hogy nemzetközi szabványok elfogadására és alkalmazására ösztönözzenek.
   III.   Szerzői jogi védelemben részesülő alkotások

   A feleket megillető szerzői jogok – e megállapodás feltételeinek megfelelően – a szellemitulajdon-jogok kereskedelmi vonatkozásairól szóló, a Kereskedelmi Világszervezet által kezelt megállapodással összhangban kezelendők.
   IV.   Tudományos irodalom

   Az V. szakasznak a nem nyilvános információk kezelésére vonatkozó rendelkezéseire is figyelemmel az alábbi eljárásokat kell alkalmazni:

               A.

               Mindkét szerződő felet olyan nem kizárólagos, visszavonhatatlan, jogdíjmentes engedély illeti meg, amely feljogosítja, hogy lefordítson, sokszorosítson és nyilvánosan terjesszen olyan információt, amelyet tudományos és műszaki folyóiratban, cikkben, jelentésben, könyvben vagy más tájékoztatási eszköz révén közzétettek, és amelyek a felek által vagy az ő megbízásukból e megállapodás keretében végzett közös kutatásból származnak közvetlenül.

               B.

               Az e rendelkezés szerint létrejött, szerzőijog-védelem alatt álló művek nyilvánosan terjesztett példányainak mindegyikén fel kell tüntetni a szerzők nevét, kivéve, ha valamely szerző kifejezetten kéri neve elhagyását. A példányokon továbbá jól láthatóan fel kell tüntetni, hogy a mű a felek közös támogatásával jött létre.

         V.   Nem nyilvános információ

   A.   Dokumentum jellegű nem nyilvános információ

               1.

               Mindkét fél a lehető leghamarabb meghatározza, hogy mely információkat kíván e megállapodás kapcsán a nyilvánosság elől elzárni, többek között az alábbi szempontok alapján:

                           a)

                           az információ olyan értelemben titkos, hogy egészét vagy részeinek elrendezését vagy kapcsolódását tekintve nem közismert és jogszerűen nem lehet könnyen hozzáférni;

                           b)

                           az információ – titkossága miatt – kereskedelmileg értékes vagy azzá válhat; valamint

                           c)

                           az információt jogszerűen kezelő személy – a körülmények alapján alaposnak tűnő indokkal – lépéseket tett az információ titkosságának megőrzéséért. A felek bizonyos esetekben megállapodhatnak, hogy eltérő rendelkezés hiányában az e megállapodás szerinti közös kutatások során átadott, cserélt vagy létrehozott információk sem részben, sem egészükben nem hozhatók nyilvánosságra.

               2.

               Mindkét szerződő fél biztosítja, hogy az e megállapodás szerinti nem nyilvános információt és annak ebből eredő megkülönböztetettségét a másik fél könnyen felismerhesse, például megfelelő jelölés vagy korlátozó felirat révén. Ez az említett információ bármilyen – teljes vagy részleges – másolatára is vonatkozik. Ha valamely szerződő fél vagy résztvevő olyan információ birtokába jut, amely e megállapodás értelmében nem nyilvános, annak megkülönböztetett jellegére tekintettel kell lennie. Ezek a korlátozások automatikusan megszűnnek azzal, ha az információt annak tulajdonosa korlátozás nélkül nyilvánosságra hozza.

               3.

               Az e megállapodás alkalmazása során átadott nem nyilvános információt a fogadó fél továbbadhatja az általa alkalmazott személyeknek, beleértve saját alvállalkozóit és a fogadó fél azon érintett szervezeti egységeit, amelyek a folyamatban lévő közös kutatás meghatározott céljai érdekében erre felhatalmazást kaptak, a szükséges mérték elvét követve, és azzal a feltétellel, hogy az összes ilyen módon továbbadott nem nyilvános információ a melléklettel összhangban lévő és mindkét szerződő fél törvényi és rendeleti rendelkezéseinek megfelelő védelemben részesül, és ez róla a fentiek értelmében könnyen megállapítható.

         B.   Nem dokumentum jellegű nem nyilvános információ
   A megállapodás alapján szervezett konferenciákon és más találkozókon átadott nem dokumentum jellegű nem nyilvános információkat és egyéb, bizalmas vagy megkülönböztetetten kezelt információkat, illetőleg a személyzet bevonásából, a létesítmények használatából vagy a közös projektekből származó információkat a felek ugyanazon elvek szerint kezelik, mint amelyeket a megállapodás a dokumentum jellegű információkra ír elő, feltéve, hogy az ilyen, nem nyilvános vagy egyéb, bizalmas vagy megkülönböztetett információt fogadó felet legkésőbb az információ átadásakor írásban tájékoztatták az átadott információ titkosságáról.
   C.   Ellenőrzés
   Mindkét fél igyekszik elérni, hogy az e megállapodás alapján birtokába jutott nem nyilvános információkat az itt leírtak szerint ellenőrzése alatt tartsa. Ha valamelyik fél azt veszi észre, hogy nem lesz képes eleget tenni a fenti A. és B. pont terjesztést tiltó rendelkezéseknek, vagy hogy joggal feltételezhetően erre képtelenné válik, erről azonnal értesítenie kell a másik felet. Ezután a felek konzultálnak, hogy megfelelő intézkedéseket dolgozzanak ki.
   VI.   Vitarendezés; újfajta és nem várt szellemi tulajdon

   A.   A felek szellemi tulajdonnal kapcsolatos vitáit e megállapodás X. cikkének (3) bekezdésével összhangban kell rendezni. A felek kölcsönös megegyezése alapján azonban az ilyen vitát – kötelező erejű ítélet végett – nemzetközi választott bíróság elé lehet vinni, a nemzetközi jog vonatkozó előírásaival összhangban. Eltérő megállapodás hiányában az ENSZ Nemzetközi Kereskedelmi Jogi Bizottságának (UNCITRAL) választott bírósági szabályzata az irányadó.
   B.   Abban az esetben, ha valamelyik szerződő fél arra a következtetésre jut, hogy az e megállapodás alapján végzett együttműködési tevékenységek bármelyike olyanfajta szellemi tulajdont eredményezhet, amelyre nem terjed ki a TKT, vagy ha más, nem várt nehézség merül fel, a felek haladéktalanul tárgyalásokba kezdenek annak biztosítása céljából, hogy mindkét fél területén megfelelően szabályozva legyen a kérdéses szellemi tulajdon védelme, hasznosítása és terjesztése.


title: A Tanács határozata (2015. november 10.) az Európai Unió 2015-ös pénzügyi évre vonatkozó 8. sz. költségvetés-módosítási tervezetéről szóló tanácsi álláspont elfogadásáról

text:
               12.11.2015

               HU

               Az Európai Unió Hivatalos Lapja

               C 375/2

         A TANÁCS HATÁROZATA
   (2015. november 10.)
   az Európai Unió 2015-ös pénzügyi évre vonatkozó 8. sz. költségvetés-módosítási tervezetéről szóló tanácsi álláspont elfogadásáról
   (2015/C 375/03)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződéssel és különösen annak 106a. cikkével együtt értelmezett, az Európai Unió működéséről szóló szerződésre és különösen annak 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2015. november 10-én elfogadta az Európai Unió 2015-ös pénzügyi évre vonatkozó 8. sz. költségvetés-módosítási tervezetéről szóló tanácsi álláspontot.
   A teljes szöveg megtekinthető a Tanács honlapján és letölthető onnan: http://www.consilium.europa.eu/

      Kelt Brüsszelben, 2015. november 10-én.

            a Tanács részéről

            az elnök

         P. GRAMEGNA

      (1)  HL L 298., 2012.10.26., 1. o.

      (2)  HL L 69., 2015.3.13., 1. o.


title: 2007/267/EK,Euratom: A tagállamok kormányainak képviselői által elfogadott határozat ( 2007. április 25. ) az Európai Közösségek Elsőfokú Bírósága bíráinak kinevezéséről

text:
               1.5.2007

               HU

               Az Európai Unió Hivatalos Lapja

               L 114/27

      A TAGÁLLAMOK KORMÁNYAINAK KÉPVISELŐI ÁLTAL ELFOGADOTT HATÁROZAT

   (2007. április 25.)
   az Európai Közösségek Elsőfokú Bírósága bíráinak kinevezéséről
   (2007/267/EK, Euratom)
   AZ EURÓPAI KÖZÖSSÉGEK TAGÁLLAMAI KORMÁNYAINAK KÉPVISELŐI,
   tekintettel az Európai Közösséget létrehozó szerződésre, és különösen annak 224. cikkére,
   tekintettel az Európai Atomenergia-közösséget létrehozó szerződésre, és különösen annak 140. cikkére,
   mivel:

               (1)

               Jörg PIRRUNG, Hubert LEGAL, John D. COOKE, Rafael GARCÍA-VALDECASAS, Nicholas James FORWOOD, Ena CREMONA, Irena PELIKÁNOVÁ, Vilenas VADAPALAS, Ingrīda LABUCKA, Enzo MOAVERO MILANESI, Nils WAHL, Miro PREK és Theodore CHIPEV – az Európai Közösségek Elsőfokú Bírósága bíráinak – hivatali ideje 2007. augusztus 31-én lejár.

               (2)

               Az Elsőfokú Bíróság tagjainak részleges megújítása szükséges a 2007. szeptember 1-től2013. augusztus 31-ig tartó időszakra vonatkozóan, javaslat hiányában azonban egy bíró kinevezésére csak egy későbbi időpontban kerülhet sor,

         A KÖVETKEZŐKÉPPEN HATÁROZTAK:
   1. cikk
   A 2007. szeptember 1-től2013. augusztus 31-ig tartó időszakra az alábbi személyeket az Európai Közösségek Elsőfokú Bíróságának bíráivá nevezik ki:

               Theodore CHIPEV

               John D. COOKE

               Ena CREMONA

               Alfred DITTRICH

               Nicholas James FORWOOD

               Ingrīda LABUCKA

               Enzo MOAVERO MILANESI

               Irena PELIKÁNOVÁ

               Miro PREK

               Laurent TRUCHOT

               Vilenas VADAPALAS

               Nils WAHL

         2. cikk
   Ezt a határozatot az Európai Közösségek Hivatalos Lapjában ki kell hirdetni.

      Kelt Brüsszelben, 2007. április 25-én.

            az elnök

         W. SCHÖNFELDER


title: 2010/696/: A Tanács határozata ( 2010. november 17. ) a Számvevőszék egy tagjának kinevezéséről

text:
               20.11.2010

               HU

               Az Európai Unió Hivatalos Lapja

               L 304/20

         A TANÁCS HATÁROZATA
   (2010. november 17.)
   a Számvevőszék egy tagjának kinevezéséről
   (2010/696/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 286. cikke (5) bekezdésére,
   tekintettel az Európai Parlament véleményére (1),
   mivel:

               (1)

               Maarten B. ENGWIRDA, a Számvevőszék tagja 2011. január 1-jei hatállyal lemondott.

               (2)

               Ezért Maarten B. ENGWIRDA hivatali idejének fennmaradó részére gondoskodni kell hivatalának betöltéséről,

         ELFOGADTA EZT A HATÁROZATOT:
   1. cikk
   A Tanács a 2011. január 1-jétől2013. december 31-ig terjedő időszakra Gijs M. de VRIES-t nevezi ki a Számvevőszék tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2010. november 17-én.

            a Tanács részéről

            az elnök

         D. REYNDERS

      (1)  2010. október 7-i vélemény (a Hivatalos Lapban még nem tették közzé).


title: 2006/907/EK: A Tanács határozata ( 2006. november 30. ) a Régiók Bizottsága egy spanyol tagjának kinevezéséről

text:
               9.12.2006

               HU

               Az Európai Unió Hivatalos Lapja

               L 346/27

      A TANÁCS HATÁROZATA

   (2006. november 30.)
   a Régiók Bizottsága egy spanyol tagjának kinevezéséről
   (2006/907/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a spanyol kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Joan CLOSE i MATHEU hivatali idejének lejártát követően a Régiók Bizottsága egy tagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottsága tagjának a hivatali idő hátralévő részére, azaz 2010. január 25-ig Jordi HEREU i BOHER-t, Barcelona polgármesterét nevezi ki Joan CLOSE i MATHEU helyére.
   2. cikk
   Ez a határozat az elfogadásának napján lép hatályba.

      Kelt Brüsszelben, 2006. november 30-án.

            a Tanács részéről

            az elnök

         L. HYSSÄLÄ

      (1)  HL L 56., 2006.2.25., 75. o.


title: 2008/581/EK: A Bizottság határozata ( 2008. július 4. ) a ragadós száj- és körömfájás vírusantigén tárolásának és az ilyen antigénekből előállított vakcinák formulázásának finanszírozásáról

text:
               15.7.2008

               HU

               Az Európai Unió Hivatalos Lapja

               L 186/36

      A BIZOTTSÁG HATÁROZATA

   (2008. július 4.)
   a ragadós száj- és körömfájás vírusantigén tárolásának és az ilyen antigénekből előállított vakcinák formulázásának finanszírozásáról
   (2008/581/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 14. cikkére,
   tekintettel a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelvre (2) és különösen annak 80. cikke (2) bekezdésére,
   mivel:

               (1)

               A ragadós száj- és körömfájás elleni vakcina közösségi tartalékainak létrehozásáról szóló, 1991. december 11-i 91/666/EGK tanácsi határozat (3) értelmében a ragadós száj- és körömfájás elleni vakcinák gyors formulázása céljából antigénkészleteket hoztak létre, és ezeket biztonsági okokból a gyártó létesítményeinek elkülönített, kijelölt helyiségeiben tárolják.

               (2)

               A 2003/85/EK irányelv szerint a Bizottság biztosítja, hogy a közösségi antigén- és vakcinabank telephelyén közösségi tartalékokat tartsanak fenn a ragadós száj- és körömfájás-vakcinák előállítására használt, koncentrált inaktivált antigénekből.

               (3)

               Ebből a célból a ragadós száj- és körömfájás vírus közösségi antigén- és vakcinabankban tárolt antigénje szerotípus- és törzsdiverzitásáról és az adagok számáról a készenléti tervek és a járványügyi helyzet ismeretében felbecsült szükségleteket figyelembe véve kell határozni, adott esetben a közösségi referencialaboratóriummal történő konzultációt követően.

               (4)

               A ragadós száj- és körömfájás elleni antigéneknek a ragadós száj- és körömfájás elleni oltóanyagkészletekre vonatkozó közösségi program keretében a Közösség által történő megvásárlásáról szóló, 1993. november 5-i 93/590/EK bizottsági határozat (4) rendelkezik a ragadós száj- és körömfájás A5 európai, A22 közel-keleti és O1 európai típusú antigénjeinek beszerzéséről.

               (5)

               A ragadós száj- és körömfájás elleni antigéneknek a Közösség által történő megvásárlásáról, valamint a ragadós száj- és körömfájás elleni vakcina összeállításáról, gyártásáról, kiszereléséről és forgalmazásáról szóló, 1997. május 23-i 97/348/EK bizottsági határozat (5) rendelkezik a ragadós száj- és körömfájás A22 Irak, C1 és ASIA 1 típusú antigének bizonyos mennyiségeinek beszerzéséről.

               (6)

               A ragadós száj- és körömfájás elleni antigéneknek a Közösség által történő megvásárlásáról, valamint a ragadós száj- és körömfájás elleni vakcina összeállításáról, gyártásáról, kiszereléséről és forgalmazásáról szóló, 1999. december 17-i 2000/77/EK bizottsági határozat (6) rendelkezik a ragadós száj- és körömfájás A Irán 96, A Irán 99, A Malajzia 97, SAT 1, SAT 2 (kelet-afrikai és dél-afrikai törzs) és SAT 3 típusú antigének bizonyos mennyiségeinek beszerzéséről.

               (7)

               A ragadós száj- és körömfájás elleni antigéneknek a Közösség által történő megvásárlásáról, valamint a ragadós száj- és körömfájás elleni vakcina összeállításáról, gyártásáról, kiszereléséről és forgalmazásáról szóló, 2000. szeptember 8-i 2000/569/EK bizottsági határozat (7) rendelkezik a ragadós száj- és körömfájás A22 Irak, A Malajzia 97, O1 Manisa, ASIA 1, SAT 1, SAT 2 (kelet-afrikai és dél-afrikai törzs) és SAT 3 típusú antigének bizonyos mennyiségeinek beszerzéséről.

               (8)

               A ragadós száj- és körömfájás vírus antigének megvásárlásáról és tárolásáról szóló C(2002) 4326 bizottsági határozattal (8) összhangban 2003-ban járványtanilag releváns antigének további mennyiségének beszerzésére került sor.

               (9)

               A 90/424/EGK határozat 14. cikkének megfelelően az említett antigéntartalékok létrehozásában való közösségi részesedés mértékét és e részesedés feltételeit szintén meg kell határozni.

               (10)

               Valamennyi öt évnél régebbi antigén hatását ellenőrizni kell.

               (11)

               A szállító és a Bizottság között 2005 óta nem létezik hosszú távú, kötelező erejű jogi kötelezettség az 1993 és 2005 között megvásárolt ragadós száj- és körömfájás antigének tárolásával, összeállításával, elosztásával, kiszerelésével, címkézésével és szállításával kapcsolatban.

               (12)

               A ragadós száj- és körömfájás antigének 2005-re, 2006-ra és 2007-re vonatkozó tárolási költségeit a költségvetési rendelettel összhangban egy pénzügyi kötelezettségvállalás fedezi.

               (13)

               A ragadós száj- és körömfájás antigének vonatkozásában 2005 és 2007 között kizárólag tárolási költségek merültek fel.

               (14)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   1. cikk
   A Bizottságnak meg kell tennie a szükséges lépéseket a mellékletben felsorolt összes ragadós száj- és körömfájás antigénnek 2008. január 1-jétől kezdődően legalább öt évig történő tárolásának biztosítására.
   A Bizottság emellett gondoskodik ezen antigének hatásának ellenőrzéséről, formulázásáról, elosztásáról, kiszereléséről, címkézéséről és szállításáról.
   2. cikk
   Az 1. cikkben felsorolt szolgáltatásokra vonatkozó összköltség nem haladja meg a 4 000 000 EUR-t.
   3. cikk
   Az Egészség és a Fogyasztók Főigazgatóságának főigazgatója jogosult az 1. cikkben előírt szerződéseket a Bizottság nevében aláírni.
   4. cikk
   2008 első félévében ajánlati felhívás közzétételére kerül sor. Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (9) és annak a 2342/2002/EK, Euratom bizottsági rendeletben meghatározott végrehajtási szabályaival (10) összhangban álló szolgáltatási szerződést 2008. szeptember 30. előtt megkötik.

      Kelt Brüsszelben, 2008. július 4-én.

            a Bizottság részéről

         Androulla VASSILIOU

            a Bizottság tagja

      (1)  HL L 224., 1990.8.18., 19. o. A legutóbb az 1791/2006/EK rendelettel (HL L 363., 2006.12.20., 1. o.) módosított határozat.

      (2)  HL L 306., 2003.11.22., 1. o. A legutóbb a 2006/104/EK irányelvvel (HL L 363., 2006.12.20., 352. o.) módosított irányelv.

      (3)  HL L 368., 1991.12.31., 21. o. A legutóbb a 807/2003/EK rendelettel (HL L 122., 2003.5.16., 36. o.) módosított határozat.

      (4)  HL L 280., 1993.11.13., 33. o. A legutóbb a 2000/112/EK határozattal (HL L 33., 2000.2.8., 21. o.) módosított határozat.

      (5)  HL L 148., 1997.6.6., 27. o. A legutóbb a 2000/112/EK határozattal módosított határozat.

      (6)  HL L 30., 2000.2.4., 35. o.

      (7)  HL L 238., 2000.9.22., 61. o.

      (8)  A határozatot nem tették közzé.

      (9)  HL L 248., 2002.9.16., 1. o. A legutóbb az 1525/2007/EK rendelettel (HL L 343., 2007.12.27., 9. o.) módosított rendelet.

      (10)  HL L 357., 2002.12.31., 1. o. A legutóbb a 478/2007/EK, Euratom rendelettel (HL L 111., 2007.4.28., 13. o.) módosított rendelet.

      MELLÉKLET

         (Nem szánták közzétételre)


title: Az Európai Központi Bank (EU) 2017/937 határozata (2017. május 23.) a felügyelt szervezetek jelentőségére vonatkozó felhatalmazáson alapuló határozatokat meghozó szervezeti egységek vezetőinek kijelöléséről (EKB/2017/17)

text:
               1.6.2017

               HU

               Az Európai Unió Hivatalos Lapja

               L 141/28

         AZ EURÓPAI KÖZPONTI BANK (EU) 2017/937 HATÁROZATA
   (2017. május 23.)
   a felügyelt szervezetek jelentőségére vonatkozó felhatalmazáson alapuló határozatokat meghozó szervezeti egységek vezetőinek kijelöléséről (EKB/2017/17)
   AZ EURÓPAI KÖZPONTI BANK IGAZGATÓSÁGA,
   tekintettel az Európai Unió működéséről szóló szerződésre,
   tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére,
   tekintettel a felügyeleti feladatokhoz kapcsolódó jogi eszközök tekintetében a döntéshozatali hatáskörök átruházásának általános keretéről szóló, 2016. november 16-i (EU) 2017/933 európai központi banki határozatra (EKB/2016/40) (1) és különösen annak 4. és 5. cikkére,
   tekintettel a felügyelt szervezetek jelentőségére vonatkozó határozatok tekintetében történő hatáskör-átruházásról szóló, 2016. november 16-i (EU) 2017/934 európai központi banki határozatra (EKB/2016/41) (2) és különösen annak 2. cikkére,
   tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (3) és különösen annak 10. cikkére,
   mivel:

               (1)

               Az Európai Központi Bank (EKB) által felügyeleti feladatai ellátása során meghozandó jelentős számú határozat kezelésére meghatározott felhatalmazáson alapuló határozatok meghozatalára vonatkozó eljárás került kialakításra.

               (2)

               A hatáskör-átruházási határozat az Igazgatóság azon határozatának elfogadásakor lép hatályba, amellyel kijelöli egy vagy több szervezeti egység vezetőjét határozatoknak hatáskör-átruházási határozat alapján történő elfogadására.

               (3)

               A szervezeti egységek vezetőinek kijelölése során az Igazgatóságnak figyelemmel kell lennie a hatáskör-átruházási határozat fontosságára és azon címzettek számára, akiknek felhatalmazáson alapuló határozatot meg kell küldeni.

               (4)

               A felügyeleti testület elnökével konzultációra került sor azon szervezeti egységek vezetőit illetően, akikre a felügyelt szervezetek jelentőségére vonatkozó határozatok meghozatalára irányuló hatáskört át kell ruházni,

         ELFOGADTA EZT A HATÁROZATOT:
   1. cikk
   A jelentős felügyelt csoporton belüli felügyelt szervezetet jelentősnek minősítő vagy jelentősnek minősítését megszüntető, vagy a jelentős felügyelt szervezet nevét megváltoztató felhatalmazáson alapuló határozatok
   Az (EU) 2017/934 határozat (EKB/2016/41) 3. cikkének (1), (2) vagy (4) bekezdése szerinti felhatalmazáson alapuló határozatot a következő szervezeti egységek vezetőinek egyike fogadja el:

               a)

               a Mikroprudenciális Felügyelet I. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet I. Főigazgatóság látja el;

               b)

               a Mikroprudenciális Felügyelet II. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet II. Főigazgatóság látja el; vagy

               c)

               a főigazgató távollétében a helyettes főigazgató.

         2. cikk
   A jelentős felügyelt szervezet vagy jelentős felügyelt csoport jelentősnek minősítését megszüntető felhatalmazáson alapuló határozatok
   Az (EU) 2017/934 határozat (EKB/2016/41) 3. cikkének (3) bekezdése szerinti felhatalmazáson alapuló határozatot a Mikroprudenciális Felügyelet III. Főigazgatóság főigazgatója fogadja el, vagy a főigazgató távollétében a helyettes főigazgató és a következő szervezeti egységek vezetőinek egyike:

               a)

               a Mikroprudenciális Felügyelet I. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet I. Főigazgatóság látja el;

               b)

               a Mikroprudenciális Felügyelet II. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet II. Főigazgatóság látja el; vagy

               c)

               a főigazgató távollétében a helyettes főigazgató.

         3. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Frankfurt am Mainban, 2017. május 23-án.

            az EKB elnöke

         Mario DRAGHI

      (1)  Lásd e Hivatalos Lap 14. oldalát.

      (2)  Lásd e Hivatalos Lap 18. oldalát.

      (3)  HL L 80., 2004.3.18., 33. o.


title: Az Európai Parlament határozata (2010. május 5.) az Eurojust 2008-as pénzügyi évre szóló költségvetésének végrehajtására vonatkozó mentesítésről

text:
               25.9.2010

               HU

               Az Európai Unió Hivatalos Lapja

               L 252/202

         AZ EURÓPAI PARLAMENT HATÁROZATA
   (2010. május 5.)
   az Eurojust 2008-as pénzügyi évre szóló költségvetésének végrehajtására vonatkozó mentesítésről
   (2010/544/EU)
   AZ EURÓPAI PARLAMENT,
   tekintettel az Eurojust 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Eurojust 2008-as pénzügyi évre vonatkozó éves beszámolójáról szóló jelentésére, az Eurojust válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (3) és különösen annak 36. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0093/2010),

               1.

               mentesítést ad az Eurojust adminisztratív igazgatója számára az Eurojust 2008-as pénzügyi évre szóló költségvetésének végrehajtása tekintetében;

               2.

               észrevételeit az alábbi állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Eurojust adminisztratív igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 131. o.

      (2)  HL L 248., 2002.9.16., 1. o.

      (3)  HL L 63., 2002.3.6., 1. o.

      (4)  HL L 357., 2002.12.31., 72. o.
    ---documentbreak---

               25.9.2010

               HU

               Az Európai Unió Hivatalos Lapja

               L 252/203

         AZ EURÓPAI PARLAMENT ÁLLÁSFOGLALÁSA
   (2010. május 5.)
   az Eurojust 2008-as pénzügyi évre szóló költségvetésének végrehajtására vonatkozó mentesítésről szóló határozatának szerves részét képező észrevételekkel
   AZ EURÓPAI PARLAMENT,
   tekintettel az Eurojust 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Eurojust 2008-as pénzügyi évre vonatkozó éves beszámolójáról szóló jelentésére, az Eurojust válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (3) és különösen annak 36. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0093/2010),

               A.

               mivel a Számvevőszék megállapítja, hogy kellő mértékben megbizonyosodott arról, hogy a 2008-as pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel 2009. április 23-án a Parlament megadta a mentesítést az Eurojust adminisztratív igazgatójának az Eurojust 2007-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásában többek között:

                           —

                           tudomásul vette a Számvevőszék megállapítását, miszerint 2007-ben 18 000 000 EUR összegű előirányzat került lekötésre, amelyből 5 200 000 EUR került átvitelre,

                           —

                           sajnálattal állapította meg, hogy a Számvevőszék – az előző két pénzügyi évhez hasonlóan – ismét talált hiányosságokat a közbeszerzési eljárásokban,

                           —

                           aggodalmának adott hangot, hogy a Számvevőszék megállapította, hogy az Eurojustnak nem sikerült felvennie a 2007-es létszámtervben előírt álláshelyek betöltéséhez szükséges 60 alkalmazottat, és hogy 2007 végéig csak 95 álláshelyet töltöttek be;

               1.

               örömmel állapítja meg, hogy a Számvevőszék kellő mértékben megbizonyosodott arról, hogy az Európai Igazságügyi Együttműködési Egységnek a 2008. december 31-én lezárult pénzügyi évre vonatkozó éves beszámolója minden lényeges szempontból megbízható, és hogy az alapjául szolgáló ügyletek egészében véve jogszerűek és szabályszerűek;

      Teljesítmény

               2.

               hangsúlyozza, hogy a mutatószámok hiánya, a felhasználói elégedettség mérésében meglévő hiányosságok, valamint a költségvetés és a munkaprogram közötti koordináció hiánya megnehezíti az Eurojust teljesítményének értékelését;

               3.

               üdvözli az Eurojust és az Európai Csalás Elleni Hivatal közötti együttműködés feltételeiről szóló gyakorlati megállapodás (6)2008. szeptember 24-i megkötését;

               4.

               megjegyzi, hogy a következő években az Eurojust költségvetésének végrehajtására vonatkozó mentesítésnek továbbra is az Eurojust egész éves teljesítményén kell alapulnia;

      Átvitt előirányzatok

               5.

               tudomásul veszi a Számvevőszék megállapítását, miszerint az Eurojustnak 2008-ban is problémája volt az átvitt előirányzatokkal, noha az átvitt összeg alacsonyabb, mint az előző évben (a végleges költségvetési előirányzatok 13 %-a, a 2007-ben átvitelre került 25 % helyett); aggodalommal állapítja meg ugyanakkor, hogy az előző pénzügyi évről áthozott, valamint a törölt előirányzatok (1 000 000 EUR, azaz az átvitt előirányzatok 25 %-a) szintje magas, ez pedig sérti az évenkéntiség elvét; felhívja ezért az Eurojustot, hogy tegyen intézkedéseket annak megakadályozására, hogy a jövőben ilyen helyzet ismét előfordulhasson, és azután tájékoztassa a mentesítésért felelős hatóságot;

               6.

               tudomásul veszi, hogy 2008-ban az Eurojust 191 390,56 EUR kamatbevételt könyvelt el; a pénzügyi elszámolások és a kamatkifizetések szintje alapján arra a következtetésre jut, hogy az Eurojust tartósan magas készpénzállománnyal rendelkezik; tudomásul veszi, hogy 2008. december 31-én az Eurojust készpénzállománya 4 612 878,47 EUR összeget ért el; kéri a Bizottságot, hogy vizsgálja meg, hogyan lehet elősegíteni annak biztosítását, hogy a készpénzállománnyal való gazdálkodásra teljes mértékben szükséglet-orientált alapon kerüljön sor, összhangban a 2343/2002/EK, Euratom rendelet 15. cikkének (5) bekezdésével, és milyen megközelítésbeli változtatásokra van szükség az Eurojust készpénzállományának tartósan a lehető legalacsonyabban tartásához;

      Hiányosságok a közbeszerzési eljárások terén

               7.

               sajnálja, hogy a Számvevőszék – az előző három évhez hasonlóan – ismét talált hiányosságokat a közbeszerzési eljárásokban; aggodalmát fejezi ki különösen a Számvevőszék azon megállapítása miatt, miszerint 2008-ban először is, a legtöbb közbeszerzési eljárás esetében nem végezték el a piaci érték előzetes becslését az eljárás megindítása előtt, másodszor, ismétlődő és súlyos hiányosságok jelentkeztek a szerződések ellenőrzése és a közbeszerzések programozása terén; rámutat arra, hogy ez a helyzet súlyos hiányosságokról árulkodik a különböző érintett Eurojust szervezeti egységek közötti együttműködési képességet illetően, valamint rávilágít az irányítás és ellenőrzés hiányára az engedélyezésre jogosult tisztviselő részéről;

               8.

               tudomásul veszi az Eurojust válaszát, miszerint kötelezettséget vállal cselekvési terv kidolgozására a Számvevőszék által megállapított hiányosságok kezelése céljából; felhívja ezért az Eurojustot, hogy tájékoztassa a mentesítésért felelős hatóságot a cselekvési terv eredményeiről;

      Emberi erőforrások

               9.

               aggodalmának ad hangot, hogy a Számvevőszék ismét hiányosságokat állapított meg a munkaerő-felvételi eljárások tervezése és lebonyolítása terén; megjegyzi különösen, hogy a betöltetlen álláshelyek szintje még mindig túl magas (26 %), bár kevésbé jelentős, mint 2007-ben (33 %);

               10.

               egyetért a Számvevőszékkel abban, hogy az Eurojust nem tartotta tiszteletben az egyediség elvét, amikor a szerződéses és ideiglenes alkalmazottak bérezésére szánt előirányzatokból elvont 1 800 000 EUR összeget, főként azért, hogy növelje (238 %-kal) az ideiglenes személyzetre szánt előirányzatokat;

               11.

               tudomásul veszi az Eurojust válaszát a Számvevőszéknek a személyzet kiválasztási eljárásokkal kapcsolatos bírálatára; kéri különösen, hogy az Eurojust tájékoztassa a mentesítésért felelős hatóságot a 2009-ben indított, új munkaerő-felvételi eljárásáról, amely mostantól nagyobb átláthatóságot és megkülönböztetés-mentességet hivatott biztosítani a külső és belső jelentkezőkkel való bánásmódot illetően;

      Belső ellenőrzés

               12.

               aggodalmának ad hangot, hogy a Belső Ellenőrzési Szolgálat által tett 26 ajánlásból egy sem került teljes mértékben megvalósításra; megállapítja, hogy ezek közül négy „kritikusnak” minősül, tizenkettő pedig „nagyon fontosnak”; sürgeti ezért az Eurojustot, hogy késedelem nélkül hajtsa végre a humánerőforrás-gazdálkodásra vonatkozó alábbi ajánlásokat: rövid távú tervet készíteni a jelenleg üres álláshelyek betöltésére; átalakítani a humánerőforrás-osztály felépítését; csökkenteni az ideiglenes alkalmazottak számát; megerősíteni a felvételi eljárást; végrehajtási szabályokat elfogadni a szakmai előmenetelre vonatkozóan; biztosítani a felvételi bizottság tagjainak függetlenségét, és gondoskodni arról, hogy a közbeszerzési eljárások korrekt módon kerüljenek lebonyolításra;

               13.

               a mentesítési határozatát kísérő egyéb, horizontális jellegű észrevételek tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2010. május 5-i állásfoglalására (7).

      (1)  HL C 304., 2009.12.15., 131. o.

      (2)  HL L 248., 2002.9.16., 1. o.

      (3)  HL L 63., 2002.3.6., 1. o.

      (4)  HL L 357., 2002.12.31., 72. o.

      (5)  HL L 255., 2009.9.26., 112. o.

      (6)  HL C 314., 2008.12.9., 4. o.

      (7)  Elfogadott szövegek, P7_TA(2010)0139. Lásd e Hivatalos Lap 241. oldalát.


title: Az Európai Parlament határozata (2010. május 5.) az Európai Élelmiszerbiztonsági Hatóság 2008-as pénzügyi évre szóló költségvetésének végrehajtására vonatkozó mentesítésről

text:
               25.9.2010

               HU

               Az Európai Unió Hivatalos Lapja

               L 252/155

         AZ EURÓPAI PARLAMENT HATÁROZATA
   (2010. május 5.)
   az Európai Élelmiszerbiztonsági Hatóság 2008-as pénzügyi évre szóló költségvetésének végrehajtására vonatkozó mentesítésről
   (2010/524/EU)
   AZ EURÓPAI PARLAMENT,
   tekintettel az Európai Élelmiszerbiztonsági Hatóságnak a 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Élelmiszerbiztonsági Hatóság 2008-as pénzügyi évre vonatkozó éves beszámolójáról szóló jelentésére, a Hatóság válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Élelmiszerbiztonsági Hatóság létrehozásáról szóló, 2002. január 28-i 178/2002/EK európai parlamenti és tanácsi rendeletre (3) és különösen annak 44. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0086/2010),

               1.

               mentesítést ad az Európai Élelmiszerbiztonsági Hatóság igazgatója számára a Hatóság 2008-as pénzügyi évre szóló költségvetésének végrehajtása tekintetében;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL C 304., 2009.12.15., 95. o.

      (2)  HL L 248., 2002.9.16., 1. o.

      (3)  HL L 31., 2002.2.1., 1. o.

      (4)  HL L 357., 2002.12.31., 72. o.
    ---documentbreak---

               25.9.2010

               HU

               Az Európai Unió Hivatalos Lapja

               L 252/156

         AZ EURÓPAI PARLAMENT ÁLLÁSFOGLALÁSA
   (2010. május 5.)
   az Európai Élelmiszerbiztonsági Hatóság 2008-as pénzügyi évre szóló költségvetésének végrehajtására vonatkozó mentesítésről szóló határozat szerves részét képező észrevételekkel
   AZ EURÓPAI PARLAMENT,
   tekintettel az Európai Élelmiszerbiztonsági Hatóságnak a 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Élelmiszerbiztonsági Hatóság 2008-as pénzügyi évre vonatkozó éves beszámolójáról szóló jelentésére, a Hatóság válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Élelmiszerbiztonsági Hatóság létrehozásáról szóló, 2002. január 28-i 178/2002/EK európai parlamenti és tanácsi rendeletre (3) és különösen annak 44. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0086/2010),

               A.

               mivel a Számvevőszék megállapítja, hogy kellő mértékben megbizonyosodott arról, hogy a 2008-as pénzügyi évre vonatkozó éves beszámoló megbízható, és hogy az alapjául szolgáló ügyletek jogszerűek és szabályszerűek,

               B.

               mivel 2009. április 23-án a Parlament megadta a mentesítést az Európai Élelmiszerbiztonsági Hatóság ügyvezető igazgatójának a Hatóság 2007-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásában többek között megállapította, hogy

                           —

                           2007-ben összesen 8 600 000 EUR előirányzatot vittek át (azaz a 2007-es költségvetés 17 %-át), és összesen 4 800 000 EUR előirányzatot töröltek,

                           —

                           a 2007-es kifizetések alacsony felhasználása elsősorban a támogatásokra vonatkozó 2007-es éves munkaterv késedelmes elfogadásának és végrehajtásának volt köszönhető, valamint 7 900 000 EUR előirányzat átvitelének a 2006-os pénzügyi évből, amelyből 4 500 000 EUR működési tevékenységekre vonatkozott;

      Teljesítmény, valamint költségvetési és pénzügyi irányítás

               1.

               hangsúlyozza a Hatóság szerepét az élelmiszerek minőségére közvetlen vagy közvetett hatást gyakorló kérdésekkel kapcsolatos független, tudományos tanácsadásban, beleértve az állategészségügyet, az állatjóllétet és a növényvédelmet is, továbbá hogy a tudományos tanácsokat megfelelően közzé kell tenni;

               2.

               megállapítja, hogy 2008-ban, működése hatodik évében a Hatóság folyamatosan javította teljesítményét; megállapítja, hogy a végrehajtási mutatók jól tükrözik ezt a javulást: a tudományos szakvélemények és nyilatkozatok számának 57 %-os növekedése 2007-hez képest, ezen belül a kockázatértékelési módszertanok fejlesztésének és a tudományos hálózatok összehangolásának erősödése (például útmutatók és adatgyűjtési jelentések), a tudományos ajánlások közzétételének és az érdekelt felek közötti párbeszéd előmozdításának fokozása (például gyakoribb sajtómegjelenés újságcikkekben és audiovizuális riportokban, a sajtóközlemények számának növekedése és az „EFSA Highlights” nevű elektronikus hírlevélre feliratkozók számának 21 %-os emelkedése 2007-hez képest); megállapítja, hogy a végrehajtás növekedését ellensúlyozza az emberi erőforrások növekedése 2007-hez képest (27 %);

               3.

               megjegyzi, hogy 2008-ban a Hatóság magas költségvetési végrehajtási arányt ért el mind a kötelezettségvállalási, mind a kifizetési előirányzatok tekintetében: 97 %-ot, illetve 95 %-ot; hangsúlyozza, hogy az előző évhez képest a költségvetés 9 000 000 EUR-val nőtt;

               4.

               mindazonáltal megállapítja, hogy a Számvevőszék a harmadik egymást követő évben tárja fel előirányzatok átvitelét a következő évre (a 2008-as költségvetés 23 %-át vitték át a 2009-es pénzügyi évre; a 2007-es költségvetés 16 %-át vitték át a 2008-as pénzügyi évre; a 2006-os költségvetés 20 %-át vitték át a 2007-es pénzügyi évre); megállapítja, hogy a 2008-as pénzügyi évre vonatkozóan a helyzet abból fakadt, hogy késedelmek merültek fel az intézkedések elfogadásakor vagy végrehajtásakor a következő területeken: szoftverfejlesztés, tudományos együttműködés külső szakértőkkel, valamint támogatások tanulmányokhoz és adatgyűjtési projektekhez; arra buzdítja a Hatóságot, hogy az ilyen nagy összegű átvitelek csökkentése érdekében javítsa költségvetési gazdálkodását;

               5.

               továbbá megállapítja, hogy a Számvevőszék a második egymást követő évben mutat rá arra, hogy törölni kellett olyan, működési kiadásokra vállalt kötelezettségeket, amelyeket az előző évből vittek át (a 2007-ből átvitt, működési kiadásokra vonatkozó kötelezettségek 37 %-át és a 2006-ból átvitt, működési kiadásokra vonatkozó kötelezettségek 26 %-át); megállapítja, hogy 2008-ban ezt a helyzetet az okozta, hogy az év során jelentős késedelmek merültek fel a 2007-es támogatási megállapodások végrehajtását illetően;

               6.

               következésképpen aggódik amiatt, hogy ez a helyzet ellenkezik az évenkéntiség elvével, és azt jelzi, hogy hiányosságok vannak a programozásban, a rögzített szerződéses határidők teljesítésében és a Hatóság költségvetésében;

               7.

               üdvözli, hogy a Hatóság a 2008-as munkatervében minden fő tevékenység vonatkozásában kiemelt célokat és teljesítménymutatókat sorolt fel; mindazonáltal sürgeti a Hatóságot, hogy érjen el javulást a SMART célkitűzések és a RACER mutatók megállapításában, hogy ösztönözze az eredmények elérését és tegye lehetővé a teljesítmény hatékony módon történő figyelemmel kísérését; pozitív fejleménynek tartja, hogy a Hatóság elindított egy olyan kockázatfelmérési eljárást, amely már 2009-ben megerősíti és lehetővé teszi a Hatóság tudományos és adminisztrációs tevékenységeinek szoros figyelemmel kísérését;

               8.

               hangsúlyozza, hogy a Hatóságnak a jövőben a támogatási megállapodásokkal kapcsolatos eljárások esetében az ajánlatok előkészítésére adott idő meghatározásának javítása érdekében nagyobb jelentőséget kell tulajdonítania a szolgáltatás összetettsége felmérésének; továbbá megállapítja, hogy a Hatóságnak a támogatási megállapodások esetében szorosabban kell felügyelnie a szerződéses határidők tényleges betartását;

               9.

               pozitív fejleménynek tekinti, hogy a Hatóság a 2009-es költségvetésbe a támogatásokhoz differenciált előirányzatokat vezetett be annak érdekében, hogy a következő pénzügyi években ne legyenek törlések;

               10.

               tudomásul veszi, hogy 2008-ban a Hatóság 485 651,33 EUR kamatbevételt könyvelt el; az éves beszámoló és a kamatfizetések mértéke alapján arra következtet, hogy a Hatóság tartósan rendkívül magas készpénzállománnyal rendelkezik; tudomásul veszi, hogy 2008. december 31-én a Hatóság készpénzállománya 19 990 492,26 EUR volt; felhívja a Bizottságot annak megvizsgálására, hogy milyen lehetőségek vannak a 2343/2002/EK, Euratom rendelet 15. cikkének (5) bekezdése szerinti, az igényekre összpontosító készpénzgazdálkodás teljes körű érvényesítésére, és milyen elvi változtatásokra van szükség ahhoz, hogy a Hatóság a készpénzállományát tartósan a lehető legalacsonyabban tarthassa;

      Belső ellenőrzés

               11.

               úgy véli, hogy a Hatóság által 2006-ban létrehozott ellenőrző bizottság fontos szerepet játszik az igazgatótanács támogatásában annak biztosítása révén, hogy a Bizottság belső ellenőrzési szolgálata (IAS) és a Hatóság belső ellenőrzési képességei (IAC) megfelelően végezzék munkájukat, és azt az igazgatótanács és az ügyvezető igazgató kellően vegye figyelembe; ezért úgy véli, hogy az említett, Hatóságon belüli ellenőrző bizottság példaként szolgálhat a többi ügynökség számára;

               12.

               megállapítja, hogy az IAS és az IAC által tett 25 ajánlás közül 20-at végrehajtottak (80 %); mindazonáltal felkéri a Hatóságot, hogy nyújtson további tájékoztatást a Parlamentnek ezek fontossági szintjével és a végrehajtásuk érdekében tett intézkedésekkel kapcsolatban;

      Emberi erőforrások

               13.

               tudomásul veszi, hogy a Hatóság a létszámtervében előirányzott 335 hely közül 318-at be tudott tölteni (ez 45 új ideiglenes alkalmazott felvételét jelentette 2007-hez képest), annak ellenére, hogy nehézséget okozott jól képzett tudományos személyzet toborzása Parmába; megjegyzi, hogy további 40 kisegítő munkatársat (kisegítő, szerződéses és kölcsönadott nemzeti szakértők) vettek fel a Hatóság támogatására feladatai ellátásában;

               14.

               üdvözli, hogy a jelenlegi számvevőszéki jelentés nem mutat rá hiányosságokra a munkaerő-felvételi eljárásokban;

               15.

               sürgeti a Hatóságot, hogy biztosítsa, hogy az Európai Közösségek személyzeti szabályzatának 16. cikkével összhangban minden korábbi tisztviselő tájékoztassa a Hatóságot arról, ha az intézményeken kívül új pozíciót vállal; amennyiben ezek a tevékenységek az intézmények jogos érdekeivel való összeütközéshez vezethetnek, a Hatóságnak meg kell tennie a megfelelő lépéseket;

               16.

               tudomásul veszi a 2008. októberben indított második személyzeti felmérést, amelynek célja a Hatóság munkahelyi környezetének értékelése; elégedett azzal, hogy a részvételi arány a 2007-es 44 %-ról 2008-ra 55 %-ra nőtt; bátorítja a személyzeti bizottságot, hogy rendszeresen végezzen ilyen felméréseket a részvételi arány növelése érdekében, és elvárja, hogy a Hatóság vezetése felhasználja a felmérés eredményeit a személyzeti irányítás és a mindennapi munka során;

      Az ügynökségek hálózatának koordinátori szerepe

               17.

               gratulál a Hatóság ügyvezető igazgatójának, hogy 2009. március 1. és 2009. december 31. között rendkívül hatékonyan végezte az ügynökségek hálózatának koordinátori munkáját;

               18.

               a mentesítési határozatot kísérő egyéb, horizontális jellegű észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2010. május 5-i állásfoglalására (6).

      (1)  HL C 304., 2009.12.15., 95. o.

      (2)  HL L 248., 2002.9.16., 1. o.

      (3)  HL L 31., 2002.2.1., 1. o.

      (4)  HL L 357., 2002.12.31., 72. o.

      (5)  HL L 255., 2009.6.29., 185. o.

      (6)  Elfogadott szövegek, P7_TA(2010)0139. Lásd e Hivatalos Lap 241. oldalát.


title: A Tanács határozata (2001. március 8.) a Bizottság által képviselt Európai Atomenergia-közösség és az Amerikai Egyesült Államok Energiaügyi Minisztériuma között a fúziós energia kutatása és fejlesztése terén folytatandó együttműködésről szóló megállapodás megkötésének a Bizottság által történő jóváhagyásáról

text:
Fontos jogi nyilatkozat

|

32001D0411

Hivatalos Lap L 148 , 01/06/2001 o. 0078 - 0078

		A Tanács határozata(2001. március 8.)a Bizottság által képviselt Európai Atomenergia-közösség és az Amerikai Egyesült Államok Energiaügyi Minisztériuma között a fúziós energia kutatása és fejlesztése terén folytatandó együttműködésről szóló megállapodás megkötésének a Bizottság által történő jóváhagyásáról(2001/411/Euratom)AZ EURÓPAI UNIÓ TANÁCSA,tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,tekintettel a Bizottság javaslatára,mivel:(1) Az Európai Atomenergia-közösség és az Amerikai Egyesült Államok között az atomenergia békés felhasználása terén való együttműködésről szóló, 1995. november 7-én és 1996. március 29-én Brüsszelben aláírt megállapodás [1] előírja az atomenergia békés célú felhasználása terén folytatandó együttműködést, beleértve a szabályozott termonukleáris fúziót.(2) A Bizottság a 2000. április 10-i tanácsi irányelvekkel összhangban tárgyalásokat folytatott a Bizottság által képviselt Európai Atomenergia-közösség és az Amerikai Egyesült Államok Energiaügyi Minisztériuma között a fúziós energia kutatása és fejlesztése terén folytatandó együttműködésről szóló megállapodásról.(3) A megállapodást a Bizottságnak jóvá kell hagynia,A KÖVETKEZŐKÉPPEN HATÁROZOTT:Egyetlen cikkAz Európai Atomenergia-közösség és az Amerikai Egyesült Államok Energiaügyi Minisztériuma között a fúziós energia kutatása és fejlesztése terén folytatandó együttműködésről szóló megállapodás megkötését a Közösség részéről és nevében a Bizottság jóváhagyja.A megállapodás szövegét csatolták e határozathoz [2].Kelt Brüsszelben, 2001. március 8-án.a Tanács részérőlaz elnökK. Larsson[1] HL L 120., 1996.5.20, 1. o.[2] Lásd ennek a Hivatalos Lapnak a 80. oldalát.--------------------------------------------------


title: 2012/602/EU: Az Európai Parlament határozata ( 2012. május 10. ) az Európai GNSS Ügynökség 2010-es pénzügyi évre szóló költségvetésének végrehajtására vonatkozó mentesítésről

text:
               17.10.2012

               HU

               Az Európai Unió Hivatalos Lapja

               L 286/298

         AZ EURÓPAI PARLAMENT HATÁROZATA
   (2012. május 10.)
   az Európai GNSS Ügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/602/EU)
   AZ EURÓPAI PARLAMENT,

               —

               tekintettel az Európai GNSS Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai GNSS Ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai GNSS Ügynökség létrehozásáról szóló, 2010. szeptember 22-i 912/2010/EU európai parlamenti és tanácsi rendeletre (3) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0127/2012),

               1.

               megadja a mentesítést az Európai GNSS Ügynökség ügyvezető igazgatója számára az ügynökség 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai GNSS Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 112. o.

      (2)  HL L 248., 2002.9.16., 1. o.

      (3)  HL L 276., 2010.10.20., 11. o.

      (4)  HL L 357., 2002.12.31., 72. o.
   MELLÉKLET

      AZ EURÓPAI PARLAMENT UTÓBBI ÉVEKBEN TETT AJÁNLÁSAI

               Európai GNSS Ügynökség

               2006

               2007

               2008

               2009

               Költségvetési és pénzgazdálkodás

                           —

                           Hiányosságok az irányítási és kontrollrendszerek működése terén: 12 esetben az ügyletet kezdeményező tisztviselő nem rendelkezett ráruházott hatáskörrel, és nem tartották be a megfelelő pénzügyi folyamatokat

                           —

                           Bizonytalanságok az EGNOS és a Galileo projekt eszközeinek vonatkozásában

                           —

                           Hiányosságok a költségvetési gazdálkodás terén: a hatóság munkaprogramja és a költségvetés közötti világos kapcsolat hiánya, nem megfelelően indokolt és nem dokumentált átcsoportosítások, beszedési utalványok sorozatos késedelmes könyvelése a költségvetési számlákban és a költségvetés végrehajtásáról való következetlen beszámoló.

                           —

                           Még a költségvetés 50 %-os csökkentése mellett is alacsony volt a tevékenységi kiadások területén a kötelezettségvállalások és kifizetési előirányzatok felhasználása: 63 % a kötelezettségvállalások, 51 % a kifizetések terén.

                           —

                           Sajnálja, hogy a Számvevőszék fenntartásokat fogalmazott meg a 2007-as pénzügyi évre vonatkozó éves beszámoló megbízhatóságára és az annak alapjául szolgáló ügyletek jogszerűségére és szabályszerűségére vonatkozó megbízhatósági nyilatkozatában.

                           —

                           Bizonytalanságok az EGNOS és a Galileo projekt eszközeinek vonatkozásában

                           —

                           Hiányosságok a költségvetési gazdálkodás terén: Nem került sor megfelelő költségvetés-módosításra.

                           —

                           Sajnálja, hogy a Számvevőszék fenntartásokat fogalmazott meg a 2008-as pénzügyi évre vonatkozó éves beszámoló megbízhatóságára és az annak alapjául szolgáló ügyletek jogszerűségére és szabályszerűségére vonatkozó megbízhatósági nyilatkozatában.

                           —

                           Bizonytalanságok az EGNOS és a Galileo projekt eszközeinek vonatkozásában

                           —

                           A 7. keretprogramra vonatkozó kizárási kritériumokat nem tették közzé és nem ellenőrizték, valamint a hatóság nem igazolta kellő rendszerességgel, hogy ellenőrizte, valóban kis- és középvállalkozásnak minősülnek-e az egyik témakörben részt vevő potenciális kedvezményezettek

                           —

                           A hatóság által 2010. március 31-én közzétett végleges költségvetés nem az igazgatótanács által jóváhagyott, 2009-es végleges költségvetésen alapult, és nem tartalmazta annak bevételeit; ezért sürgeti a hatóságot, hogy orvosolja a helyzetet, és a változásról tájékoztassa a mentesítésért felelős hatóságot

               Humánerőforrás

               tárgytalan

               tárgytalan

               tárgytalan

                           —

                           Hiányosságok a személyzeti kiválasztási eljárások terén

                           —

                           Orvosolni kell azon hiányosságokat, amelyek sértik az egyenlő bánásmód elvét a megfelelőségi kritériumok alkalmazásánál a belső és külső jelöltek számára egyaránt nyitott munkaerő-felvételi eljárásokban

               Belső ellenőrzés

               tárgytalan

               tárgytalan

               Felhívja az ügynökséget, hogy tegyen eleget a Belső Ellenőrzési Szolgálat 2007. évi utolsó két ajánlásának az érzékeny álláshelyekre és a munkaköri leírásokra vonatkozóan

               Megállapítja, hogy a Belső Ellenőrzési Szolgálat által megfogalmazott, még végrehajtásra váró további két fontos ajánlás az érzékeny álláshelyekre és a munkaköri leírásokra vonatkozik

          ---documentbreak---

               17.10.2012

               HU

               Az Európai Unió Hivatalos Lapja

               L 286/299

         AZ EURÓPAI PARLAMENT ÁLLÁSFOGLALÁSA
   (2012. május 10.)
   az Európai GNSS Ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai GNSS Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai GNSS Ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai GNSS Ügynökség létrehozásáról szóló, 2010. szeptember 22-i 912/2010/EU európai parlamenti és tanácsi rendeletre (3) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0127/2012),

               A.

               mivel az Európai GNSS Ügynökség (a továbbiakban: az ügynökség) 2006-ban pénzügyileg függetlenné vált;

               B.

               mivel a Számvevőszék kijelentette, hogy az ügynökség 2007-es pénzügyi évre vonatkozó beszámolójáról nem tudott véleményt kialakítani, és rámutatott arra, hogy a Galileo projekt teljes felépítését felülvizsgálták a 2007-es évben, továbbá hogy az ügynökség beszámolója bizonytalan jogi környezetben készült;

               C.

               mivel a Számvevőszék fenntartásokat fogalmazott meg az ügynökség 2008-as pénzügyi évre vonatkozó éves beszámolójának megbízhatóságára és az annak alapjául szolgáló ügyletek jogszerűségére és szabályszerűségére vonatkozó megbízhatósági nyilatkozatában;

               D.

               mivel a Számvevőszék megállapította, hogy kellő mértékben megbizonyosodott arról, hogy az ügynökség 2009-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

               E.

               mivel az ügynökség 2010-es pénzügyi évre vonatkozó éves beszámolójáról szóló jelentésében a Számvevőszék korlátozó véleményt adott a 2010-es pénzügyi évre vonatkozó éves beszámoló megbízhatóságát illetően;

               F.

               mivel a Parlament 2011. május 10-én megadta a mentesítést az ügynökség ügyvezető igazgatójának az ügynökség 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           sürgette az ügynökséget, hogy korrigálja az ügynökség által 2010. március 31-én közzétett végleges költségvetés hiányosságait, mivel az nem tükrözte az igazgatótanács által jóváhagyott 2009-es végleges költségvetést, és nem tartalmazta a bevételeket,

                           —

                           sürgette az ügynökséget, hogy orvosolja a munkaerő-felvételi eljárások hiányosságait, amelyek a megfelelőségi kritériumok alkalmazását tekintve sértik az egyenlő bánásmód elvét a belső és külső jelöltek számára egyaránt nyitott munkaerő-felvételi eljárásokban,

                           —

                           felhívta az ügynökséget, hogy orvosolja a hetedik kutatási keretprogramra vonatkozó kizárási kritériumokat, amelyeket nem tettek közzé és nem ellenőriztek,

                           —

                           megjegyezte, hogy az ügynökség nem igazolta kellő rendszerességgel, hogy ellenőrizte, valóban kis- és középvállalkozásnak minősülnek-e az egyik témakörben részt vevő potenciális kedvezményezettek,

               G.

               mivel az ügynökség 2011-ben megtette a személyzeti felvételi eljárásokkal kapcsolatos átláthatóság, egyenlő bánásmód és hatékonyság biztosításához szükséges, a Parlament által kért lépéseket;

               H.

               mivel az ügynökség 2010-es pénzügyi évre szóló költségvetése 15 900 000 EUR volt, szemben a 2009-es 44 400 000 EUR-val, ami 64,19 %-os csökkenést jelent; mivel az ügynökség jelentése szerint a költségvetéséhez való uniós hozzájárulás 2010-ben 8 690 000 EUR-t tett ki;

      A beszámoló megbízhatósága

               1.

               tudomásul veszi, hogy a Galileo program számviteli gyakorlatával összhangban az ügynökség 2010-ben 4 400 000 EUR összegben könyvelt el kutatási kiadásként különböző alkotóelemeket, nevezetesen műholdas mágneses torziós eszközöket, műholdas propulziós hajtóműveket, műholdas üzemanyagtartályokat (keringési pályára állítás és tesztelés) és földi rubídium atomórákat (teljes műveleti képesség);

               2.

               megjegyzi, hogy ezeket az eszközöket kutatási kiadásként könyvelték el, nem pedig az ügynökség által a Bizottságra átruházandó eszközökként; rámutat, hogy ez a számviteli gyakorlat megfelel a Galileo alkotóelemeinek számviteli kezelésére vonatkozó uniós követelményeknek;

               3.

               megjegyzi, hogy a Parlament számára 2012. február 28-án megküldött jelentésben az ügynökség kifejtette, hogy miért kezelték ezeket az alkotóelemeket a fent leírt módon;

               4.

               tudomásul veszi az ügynökség Számvevőszéknek adott, ezzel kapcsolatos válaszát, és elismeri, hogy az ügynökség indokolása szerint ezek a berendezések a következő okokból kifolyólag nem szerepeltek eszközként a beszámolóban:

                           —

                           az IOV/FOC fázis célja a rendszer műszaki megvalósíthatóságának értékelése, amit 2010-ben nem hagytak jóvá, mivel a Galileo programot irányító és azért felelős Bizottság egy későbbi szakaszig nem szándékozik elvégezni a jóváhagyást,

                           —

                           a Matimop-megállapodás nem irányozta elő az eszköz ügynökség általi megszerzését, valamint az soha nem volt és nem is lesz az ügynökség ellenőrzése alatt; ez az egyik legfőbb feltétele annak, hogy valamely eszközt az uniós számviteli normák szerint elismerjenek,

                           —

                           számviteli szempontból nem tartották megfontolt dolognak egy, az ügynökség számára gazdasági előnnyel/értékkel nem járó vagyon feltüntetését,

                           —

                           a fentiek alapján és a Bizottságnak az ilyen helyzetben alkalmazott következetes számviteli gyakorlatával összhangban az eszközre fordított költségeket 2010-ben kutatási kiadásként könyvelték el;

               5.

               tudomásul veszi továbbá a Számvevőszék azon észrevételét, mely szerint az európai műholdas navigációs programok (EGNOS és Galileo) végrehajtásának folytatásáról szóló, 2008. július 9-i 683/2008/EK európai parlamenti és tanácsi rendelet (6) hatálybalépését követően az EGNOS és a Galileo programokkal kapcsolatos tevékenységek és eszközök nagy részét 2009 decemberében átadták a Bizottságnak, de 2010. december 31-ig még nem született döntés az Európai Űrügynökségtől származó 2 000 000 EUR összegű technikai támogatás sorsáról; az ügynökség közlése alapján tudomásul veszi, hogy a 2 000 000 EUR átutalását 2011. október 3-án véglegesítették;

      Költségvetési és pénzgazdálkodás

               6.

               az ügynökség tájékoztatása alapján tudomásul veszi, hogy az Unió által az ügynökség számára 2010-ben biztosított hozzájárulás végleges összege 8 690 000 EUR volt, és hogy ez az összeg magában foglalja az eredeti 5 135 000 EUR-s költségvetést, amelyhez hozzáadódott a többlet visszafizetéséből befolyó 2 755 000 EUR, valamint a III. cím (operatív kiadások) megerősítését célzó kifizetési irányzatok további 800 000 EUR-s összege;

               7.

               a költségvetési és pénzgazdálkodásról szóló jelentés alapján tudomásul veszi, hogy az ügynökség 2010-es pénzügyi évre szóló költségvetését az igazgatótanács egy alkalommal módosította; megállapítja, hogy a költségvetés-módosítás a Vállalkozáspolitikai és Ipari Főigazgatóság azon határozatát tükrözi, amely szerint az előző évekből átvitt és a 2010-ben felvett kötelezettségvállalásokkal kapcsolatos kifizetési kapacitás fenntartása érdekében 800 000 EUR-val növelni kell az ügynökség számára a 3 1 0 0. költségvetési soron (Tanulmányokkal kapcsolatos költségek) biztosított kifizetési előirányzatokat;

               8.

               a költségvetési és pénzgazdálkodásról szóló jelentés alapján megállapítja, hogy az ügynökség költségvetésének végrehajtási aránya az uniós működési támogatásból finanszírozott kiadások tekintetében elérte a 97 %-ot, a címzett bevételekből finanszírozott operatív tevékenységek tekintetében pedig a 89 %-ot; rámutat, hogy az ügynökség költségvetésének végrehajtási aránya:

                           —

                           az I. cím (Személyzeti kiadások) alatt a kötelezettségvállalások esetében 96 %, a kifizetések esetében 89 % volt,

                           —

                           a II. cím (Igazgatási kiadások) alatt a kötelezettségvállalások esetében 99 %, a kifizetések esetében 78 % volt,

                           —

                           a III. cím (Operatív kiadások) alatt a kötelezettségvállalások esetében 99 %, a kifizetések esetében 60 % volt,

                     aggodalommal tölti el, hogy a III. cím alatti kifizetések tekintetében az ügynökség csak 60 %-os végrehajtási arányt ért el, szemben a 2009-es 97 %-kal; üdvözli, hogy az ügynökség meghozta a helyzet orvoslásához szükséges intézkedéseket, amelyek 2011-ben ténylegesen magas végrehajtási arányt eredményeztek a kifizetések tekintetében (90 % a III. cím esetében, illetve 94 % a költségvetés egészét tekintve);

               9.

               a költségvetési és pénzgazdálkodásról szóló jelentés alapján megállapítja, hogy az ügyvezető igazgató 2010-ben két belső átcsoportosítást engedélyezett, összesen 205 000 EUR értékben;

               10.

               az éves tevékenységi jelentés alapján tudomásul veszi, hogy az ügynökség a hetedik keretprogrammal kapcsolatos hatáskör-átruházási megállapodással összhangban 2 606 675 EUR-s és 4 556 158 EUR-s előfinanszírozásban részesült a Bizottságtól;

      Odaítélési eljárások

               11.

               felhívja az ügynökséget, hogy korrigálja a Számvevőszék által a hetedik keretprogramon belüli, 26 000 000 EUR költségvetésű Galileo 2. pályázati kiírás odaítélési eljárása tekintetében, az értékelés terén feltárt hiányosságokat; tudomásul veszi a Számvevőszék azon észrevételét, amely szerint nem kerültek meghatározásra a pályázók pénzügyi kapacitásának értékelésénél alkalmazandó szempontok, és annak ellenére, hogy a visszatérítés maximális arányát a pályázók státusa határozta meg, az ügynökség nem ellenőrizte azt;

               12.

               emellett sürgeti az ügynökséget, hogy orvosolja a hatodik keretprogram harmadik pályázatán belüli két ellenőrzött támogatási szerződésnél a Számvevőszék által feltárt hiányosságokat; rámutat különösen arra, hogy a kedvezményezettek által benyújtott költségigénylések a tényleges költségek helyett átalányösszegeken alapultak; emlékezteti az ügynökséget, hogy ez nincs összhangban az uniós pénzügyi támogatásokra vonatkozó nonprofit elvvel, és hogy az ügynökségnek sürgősen kezelnie kell a helyzetet;

               13.

               továbbá tudomásul veszi a Számvevőszék azon észrevételét, amely szerint öt ellenőrzött támogatás esetében, amelyek a hatodik keretprogramhoz kapcsolódtak, a megvalósítás egy és három év közötti késedelemben volt, a szerződések eredeti értékét pedig egymást követően többször is emelték; megjegyzi, hogy ezt a késedelmet az ügynökség azzal indokolta, hogy csúcstechnológiai tevékenységekről van szó, amelyek folyamatos változásoknak vannak kitéve, ami miatt az ügynökség úgy döntött, hogy e módosítások és meghosszabbítások a Galileo program egészét tekintve szükségesek és hasznosak; megjegyzi, hogy az ügynökség nyilatkozata szerint egyetlen esetben sem lépte túl a szerződések összességére vonatkozóan a költségvetésben rögzített határt;

      Közbeszerzési tevékenységek

               14.

               az ügynökség éves tevékenységi jelentése alapján megállapítja, hogy 2010-ben az alábbi közbeszerzési tevékenységekre került sor:

                           —

                           65 beszerzési megrendelés, összesen megközelítőleg 900 000 EUR értékben;

                           —

                           hat tárgyalásos eljárás, összesen 470 000 EUR értékben;

                           —

                           három nyílt ajánlati felhívás, összesen 9 400 000 EUR értékben;

      Az éves munkaprogram és az éves tevékenységi jelentés összhangja

               15.

               megállapítja, hogy az ügynökség éves tevékenységi jelentése nem feltétlenül tükrözi az éves munkaprogramot; emellett megállapítja, hogy az éves munkaprogramban megjelölt célok elnagyoltak, és ezért nehéz értékelni és ellenőrizni a teljesülésüket; ezért felszólítja az ügynökséget, hogy javítsa éves munkaprogramját annak érdekében, hogy a mentesítésért felelős hatóság jobban értékelni tudja az ügynökség hatékonyságát; rámutat, hogy az ügynökség tudomásul vette a Számvevőszék ajánlásait, és üdvözli, hogy ennek nyomán a következő munkaprogramok formátuma illeszkedni fog a követelményekhez;

      Humánerőforrás

               16.

               sürgeti az ügynökséget, hogy javítsa kiválasztási eljárásait, hogy ne kerüljön veszélybe a munkaerő-felvétel átláthatósága; tudomásul veszi a Számvevőszék észrevételeit, amelyek szerint az ellenőrzött személyzeti kiválasztási eljárások során nem határozták meg az írásbeli tesztekre és személyes elbeszélgetésre való behíváshoz, illetve a megfelelő pályázók listájára való felkerüléshez szükséges minimális pontszámot;

               17.

               az éves tevékenységi jelentés alapján megállapítja, hogy az ügynökség 16 munkaerő-felvételi eljárást indított, és 2010 végére 40 főt számlált;

               18.

               az éves munkaprogram alapján megállapítja továbbá, hogy az ügynökség 42 fős személyzetet irányzott elő, miközben 2010. december 31-én az alkalmazásban álló személyzet összlétszáma 40 fő volt (öttel több, mint 2009-ben): ebből 18 fő operatív, 14 igazgatási és 8 vegyes munkakörben dolgozott;

      Belső ellenőrzés

               19.

               az éves tevékenységi jelentés alapján tudomásul veszi, hogy az ügynökség elkészítette kockázatkezelési politikáját, és kockázati nyilvántartás került bevezetésre;

               20.

               az ügynökség éves tevékenységi jelentéséből megállapítja továbbá, hogy 2010 végén egyetlen, a Belső Ellenőrzési Szolgálat által megfogalmazott, lezáratlan kritikus ajánlás sem nem állt fenn, ugyanakkor öt ajánlás volt lezáratlan az alábbiakra vonatkozóan:

                           —

                           a célok és a teljesítménymutatók közzététele az éves munkaprogramban,

                           —

                           a könyvelő igazgatótanács általi hivatalos kinevezésének szükségessége,

                           —

                           megfelelő pénzügyi döntések meghozatala,

                           —

                           a támogatások kezelésére vonatkozó kulcsfontosságú ellenőrzések megerősítése,

                           —

                           a pénzügyi felhatalmazások frissítése és az ABAC felhasználói jogainak rendszeres értékelése;

               21.

               üdvözli, hogy az ügynökség által az ajánlások végrehajtásáról 2011 decemberében kiadott éves áttekintés szerint a fent említett öt lezáratlan ajánlást mostanra végrehajtották;

               22.

               felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

               23.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (7).

      (1)  HL C 366., 2011.12.15., 112. o.

      (2)  HL L 248., 2002.9.16., 1. o.

      (3)  HL L 276., 2010.10.20., 11. o.

      (4)  HL L 357., 2002.12.31., 72. o.

      (5)  HL L 250., 2011.9.27., 232. o.

      (6)  HL L 196., 2008.7.24., 1. o.

      (7)  Elfogadott szövegek, P7_TA(2012)0164 (lásd e Hivatalos Lap 388. oldalát).